Веревкин иҳаԥы аҟынтәи атурист иԥсыбаҩ аҭыгара иаҿуп
© Foto / Петр ЛюбимовСпуск в пещеру Веревкина
© Foto / Петр Любимов
Урыстәылатәи аспелеологцәа нанҳәа 3 азы Аԥсны иҟоу Веревкин иҳаԥаҿы ахаҵа иԥсыбаҩ рбеит 1100 метра аҵаулараҿ, аамҭақәак рышьҭахь еилкаахеит 2020 шықәса абҵара 1 азы хабарда ибжьаӡыз , Шәача инхо Сергеи Казеев шиакәыз.
АҞӘА, нанҳәа 16 – Sputnik, Бадраҟ Аҩӡба. Веревкин иҳаԥаҿы иҭахаз атурист иԥсыбаҩ хара имгакәа аҳаԥы иҭыргоит ҳәа Sputnik иазеиҭеиҳәеит Урыстәыла аспелеологцәа Реидгыла анапхгара алахәыла Евгени Снетков.
Уажәтәи аамҭазы Казеев иԥсыбаҩ, имаҭәақәа 600 метра аҟынӡа ихаргалахьеит.
"Уажәы аҳаԥаҿы аус руеит 14-ҩык, Аԥсны АҶА афицар Фаҭ Смыр дназлоу. Иара иоуп аусмҩаԥгатә напхгара азҭо. Иахьа ахәылбыҽха аԥсыбаҩ ҭыргароуп", - иҳәеит иара.
Аԥсны АҶА аусзуҩцәеи урыстәылатәи аспелиологцәеи атурист иԥсыбаҩ ашьҭыхра иалагеит нанҳәа 13 азы.
Урыстәылатәи аспелеологцәа нанҳәа 3 азы Аԥсны иҟоу Веревкин иҳаԥаҿы ахаҵа иԥсыбаҩ рбеит 1100 метра аҵаулараҿ, аамҭақәак рышьҭахь еилкаахеит 2020 шықәса абҵара 1 азы хабарда ибжьаӡыз , Шәача инхо Сергеи Казеев шиакәыз.
Вериовкин иҳаԥаҿы иҭахаз урыстәылатәи атурист ихаҭара шьақәыргылоуп аԥшааратә еиҿкаара "Лиза Алерт" ахь иҟаҵаз аҳәарала. Дара адырратә базақәа рыла аԥшаара мҩаԥыргеит. Ихаҭара аилкаара иацхрааит аспелеологцәа ителефон ахьхаргалаз. Ателефон аҿы ианыз ифотосахьақәеи изышьҭаз ауаҩы ифотосахьақәеи еиқәшәеит.
Иҟоуп агәаанагара атурист даҿҟьаны ашаха дахәит ҳәа, мамзаргьы иуадаҩыз аҭыԥ дзахымскәа данынха ахьҭа дакны дыԥсит ҳәа, избанзар аҳаԥаҿы аӡы хьшәашәа леиуеит, аҳаԥаҿы 3-4 градус роуп иахьԥхарроу.
Аԥсны иҟоу Вериовкин иҳаԥы адунеи аҿы зегь реиҳа иҵаулоу ҳәа ишьақәырӷәӷәоуп. 2018 шықәсазы урыстәылатәи аспелеологцәа 2212 метра илбааит.